Am 7. Mai 2006 hät d Glarner Landsgmeind überraschend e Reduktion vo bisher 27 uf ganzi drei Gmeinde ufs Jahr 2011 beschlosse. Dr Aatrag vo dr Regierig hät e Reduktion uf zehn Gmeinde vorgseeh ghaa. Das isch somit di radikalschti Gmeindsfusion bisher. Wil e grossi Minderheit gegä die Gemindsfusione argumentiert hätt, hät's im November 2007 ä usserordentlichi Landsgemind gäh, wo sich nochemal mit der Sach usenandergsetzt hätt. Bie dere Abstimmig isch aber klar gworde, das die Glarner die Gemindsfusion wänd.